**О Б Я В А**

**ЗА ПОДБОР НА КАНДИДАТИ ЗА ПОЗИЦИИТЕ „УЧИТЕЛИ - МУЗИКА В ДЕТСКИ ГРАДИНИ“, „УЧИТЕЛИ -ИЗОБРАЗИТЕЛНО ИЗКУСТВО, ДЕТСКИ ГРАДИНИ“ И „ОБРАЗОВАТЕЛЕН МЕДИАТОР“ ПО ПРОЕКТ №BG05M9OP001-2.056-0002-2014BG05M2OP001-C01 "СОЦИАЛНО-ИКОНОМИЧЕСКА ИНТЕГРАЦИЯ НА УЯЗВИМИ ГРУПИ В ОБЩИНА ПЛОВДИВ ЧРЕЗ ПОДОБРЕН ДОСТЪП ДО ОБРАЗОВАНИЕ, ЗАЕТОСТ И ЗДРАВЕ" НА ОП НОИР**

Община Пловдив, в качеството си на бенефициент по проект №BG05M9OP001-2.056-0002-2014BG05M2OP001-C01 „Социално-икономическа интеграция на уязвими групи в община Пловдив чрез подобрен достъп до образование, заетост и здраве“, финансиран по процедура за директно предоставяне на безвъзмездна финансова помощ процедура BG05M9OP001-2.056 - „Социално-икономическа интеграция на уязвими групи. Интегрирани мерки за подобряване достъпа до образование“ – Компонент 2 на ОП НОИР,

**ОБЯВЯВА КОНКУРС ЗА СЛЕДНИТЕ ПОЗИЦИИ:**

**1. УЧИТЕЛИ – МУЗИКА, В ДЕТСКИ ГРАДИНИ – 2 позиции.**

Изисквания:

* Професионално направление – Педагогика, Музикално и танцово изкуство, Педагогика на обучение по музика.
* Специалност – Музика, Музикална педагогика, Предучилищна педагогика, Предучилищна и начална училищна педагогика.
* Професионална квалификация –Учител по музика; Музика, детски учител.
* Професионален опит – опит в изпълнение на сходен тип дейности и/или проекти, предишен опит в работа с етнически малцинства е предимство.

*Необходими документи:*

* заявление за кандидатстване /по образец/;
* декларация по ЗЗЛД /по образец/;
* декларация по чл. 107а от Кодекс на труда /по образец/;
* автобиография /по образец/;
* копие на трудова книжка или друг документ, удостоверяващ професионален опит;
* копие от диплома за завършено образование;
* други приложими документи /напр. сертификати/удостоверения от участие в обучения, семинари; други прояви/.

Отговорности: Организира и провежда творческия процес с децата чрез използването на ефективни методи на подкрепяща творческа среда, която насърчава развитието на талантите на децата, на коректни взаимоотношения, конструктивно общуване и сътрудничество както между себе си и децата и между самите деца, така и между деца и родител. Ръководи се от целта - да се приобщят децата от уязвимите групи към образователния процес чрез откриване на техни музикални заложби и развиване на техните способности. Включва и родители в заниманията с децата и в творческите им изяви.

**2. УЧИТЕЛИ - ИЗОБРАЗИТЕЛНО ИЗКУСТВО, ДЕТСКИ ГРАДИНИ – 1 позиция.**

Изисквания:

* Висше образование; професионална квалификация: Учител по изобразително изкуство, Специалист в живопис.
* Професионален опит – опит в изпълнение на сходен тип дейности и/или проекти, предишен опит в работа с етнически малцинства е предимство.

*Необходими документи:*

* заявление за кандидатстване /по образец/;
* декларация по ЗЗЛД /по образец/;
* декларация по чл.107а от Кодекса на труда /по образец/;
* автобиография /по образец /;
* копие на трудова книжка или друг документ, удостоверяващ професионален опит;
* копие от диплома за завършено образование;
* други приложими документи /напр. сертификати/удостоверения от участие в обучения, семинари; други прояви/.

Отговорности: Познава учебното съдържание на ОН ”Български език и литература” и ОН ”Изобразително изкуство” за съответната възрастова група и се съобразява с езиковите възможости на децата, като работи за тяхното развиване и усъвършенстване чрез средствата на изобразителното изкуство. Планира дейността си и прогнозира очакваните резултати; подбира и планира адекватните методи, средства, материали, инструментариум за реализация на конкретна творческа дейност; Съвместно с образователния експерт по проекта изготвя план за творчески изяви на децата – локални и общи изложби на продукти от творческата работа и ги подготвя в работата с целевите групи. Организира и провежда творческия процес с децата чрез използването на ефективни методи на подкрепяща творческа среда, която насърчава развитието на талантите на децата, на коректни взаимоотношения, конструктивно общуване и сътрудничество както между себе си и децата и между самите деца, така и между деца и родител. Включва и родители в заниманията с децата и в творческите им изяви в общите изложби.

**3. ОБРАЗОВАТЕЛНИ МЕДИАТОРИ – 2 позиции.**

Изисквания:

* средно образование;
* владеене на ромски и/или турски език;
* професионален опит – опит в изпълнение на сходен тип дейности и/или проекти, предишен опит в работа с етнически малцинства е предимство.

*Необходими документи:*

* заявление за кандидатстване /по образец/;
* декларация по ЗЗЛД /по образец/;
* декларация по чл. 107а от Кодекс на труда /по образец/;
* автобиография /по образец/;
* копие на трудова книжка или друг документ, удостоверяващ професионален опит;
* копие от диплома за завършено образование;
* други приложими документи /напр. сертификати/удостоверения от участие в обучения, семинари; други прояви/.

Отговорности: Предоставя услуги за включване на родителската общност в образователния и социален живот на децата и учениците от детските градини и училищата. Организира и осъществява дейности, осигуряващи редовно посещение на децата и учениците в училище. Оказва помощ при общуване между педагозите и родителите в целевите групи по проекта; организира и подпомага процесите, свързани с набавяне на необходимите документи при постъпване в детска градина; попълва заявленията на родителите за прием по електронната система, разяснява обстоятелствата по кандидатстването и получаването на резултата; осъществява информираност на родителите относно специфични правила и изисквания в учебните заведения по проекта; придружава родители и деца при посещение на театър, изложби, концерти, музеи и др. масови събития, като оказва съдействие при пътуването, настаняването и логистиката в залите за събитията. Активно участва в разрешаване на спорове, като дейността му е насочена в интерес на децата; осъществява превантивна дейност по отношение на конфликтни ситуации; участва в срещи с родителите. По подадена информация от директора на детската градина, училището или образователния експерт по проекта работи за необходимостта от издирване на отсъстващо дете. Образователният медиатор извършва посещение в дома му и съдейства за изясняване на статуса му - дали е болно, заминало в чужбина, спряно от родителите от посещение или друга причина и докладва за резултата; участва в супервизии, провеждани от образователния експерт по проекта.

**II. НАЧИН НА ПРОВЕЖДАНЕ НА КОНКУРСА:**

Конкурсът за заемане на длъжностите ще се проведе чрез подбор по документи.

**Място и срок за подаване на документи за участие:**

Документите за участие в конкурса могат да се подават всеки работен ден от 8:30 ч. до 17:15 ч. в деловодството на Община Пловдив, пл. „Стефан Стамболов“ №1, в срок до 17:15 ч. на 25.07.2021 г.

Обявата и образците на документи са публикувани на интернет страницата на Община Пловдив, раздел: Администрация > Конкурси и обяви за работа > Работа по проекти - <https://bit.ly/3y3PUmM>

Резултатите от класирането по документи ще бъдат обявени на сайта на Общината, в раздел: Обяви > Обяви и съобщения > Конкурси - <https://bit.ly/3itfwCE> , както и на Информационното табло в сградата на Община Пловдив, пл. Стефан Стамболов № 1, в срок до 14 работни дни след крайния срок за прием на документите.

Ще се свържем с одобрените кандидати по телефона/имейл адрес.

ПРИЛОЖЕНИЕ:

* Пакет от документи за кандидатстване